ཅིན་ཀྲེང་ཨེན་གྱིས་ཁྲའོ་ཞན་དང་ཀྲུང་གོ་ཏང་གཉིས་དང་རྒྱལ་ཁབ་གཉིས་ཀྱི་འགོ་ཁྲིད་རྒན་རབས་ཚོས་བློ་མཐུན་རྣམ་པའི་སྒོ་ནས་ཕན་ཚུན་དབར་ཡིད་ཆེས་དང་བརྩེ་བ་ཟབ་མོ་བཅངས་པ་ནི།ཁྲའོ་ཞན་དང་ཀྲུང་གོའི་དབར་གྱི་སྲོལ་རྒྱུན་མཛའ་མཐུན་ཟབ་པའི་སྦྲེལ་ཟམ་དང་གཞི་རྩ་བརྟན་པོ་ཞིག་རེད།ང་དང་བློ་མཐུན་སྤྱི་ཁྱབ་ཧྲུའུ་ཅིས་མཉམ་དུ་སྲོལ་རྒྱུན་བཟང་པོ་འདི་མུ་མཐུད་རྒྱུན་འཛིན་བྱས་ནས།གྲུབ་འབྲས་ལྡན་པའི་ལོ་རྒྱུས་རང་བཞིན་གྱི་མཇལ་འཛོམས་བྱས་ཏེ།ཁྲའོ་ཞན་དང་ཀྲུང་གོའི་དབར་གྱི་འབྲེལ་བར་སྐུལ་མ་གཏོང་རྒྱུའི་ཐད་སྔར་བྱུང་མྱོང་མེད་པའི་གསོན་ཤུགས་རྒྱས་ཡོད།ཟླ་བ་གཅིག་ཙམ་ལས་མ་སོང་བར་སླར་ཡང་མཇལ་འཛོམས་བྱུང་བ་འདིས།ཕན་ཚུན་དབར་གྱི་ཡིད་ཆེས་ཟབ་ཏུ་སོང་ནས་ཁྲའོ་ཞན་དང་ཀྲུང་གོའི་དབར་གྱི་མཛའ་མཐུན་མཉམ་ལས་འབྲེལ་བ་དུས་རབས་གསར་པའི་བླང་བྱ་དང་འཚམ་རྒྱུར་སྐུལ་མ་ཐེབས་ཏེ་དེ་བས་ཟབ་པའི་ཕྱོགས་ཡོངས་གོང་འཕེལ་ཡོང་བའི་ཡིད་ཆེས་ཡོད་ཅེས་གསུངས།